Ångström

L'ångström (Å), o angstrom (prununcia: ), eni na unitati di lunchizza nun appartenenti ô Sistema 'ntirnazziunali di unitati di misura (SI) currìspunnenti a 0,1 nm o 1x10-10 m.
L'ångström pigghìa u nomu dô fisicu svidisi Anders Jonas Ångström, unu dî patri dâ spettruscopia. Veni spissu usata pì innìcari i diminsioni dî molecoli e dî àtumi, lu cui raggiu cancìa tra 0,25 e 3 Å e pì innìcari a lunchizza dî lijami chimici, cumprìsu, di solitu, tra 0,75 (molecola di H2) e 2 Å.

1 Å = 100 pm = 0,1 nm = 10−4 μm = 10−7 mm = 10−8 cm = 10−10 m

 Usu 
Nun essennu na unitati dû Sistema 'ntirnazziunali di unitati di misura, u sò usu eni ufficialmenti scuraggiatu. Eni nziruta nnà tabella 8 dâ pubbricazioni SI ("Avutri unitati nun-SI attualmenti accìttati"). U Bureau International des Poids et Mesures (BIPM) spiega ca: "A Tabella 8 elenca alcuni di li unitati nun-SI currettamenti accìttati pì l'usu dintra lu SI pì suddisfari i necessitati di nteressi cummìrciali, ligali e spicifici di alcuni scenzi. Chisti unitati avissìru a essìri difiniti 'n relazioni ô SI 'n ogni ducumentu 'n cui sunnu usati. L'usu nun eni cunsigghiatu.
L'innìcazioni 'n ångström pô essìri agevolmenti cancìata tramiti l'usu di nanometru o dû picometru. 'N ogni casu, nonostanti u scunsigghìu ufficiali, ångström veni usatu da assai scienziati. Iddi dicinu ca eni na unitati assai commìra, currìspunnenti cchìu vicinu a li diminsioni di l'uggetti da iddi studiati (tra cui àtumi, particeddi di pruvulazzu nterstellari e lunchizzi d'unna ottiche).
Pì ragiuni storiche, li astronumi scegghìnu di usari l'ångström quannu parranu dû spettru visibili

 Simmùlu 
U simmùlu dì l'angstrom eni sempri na Å maiuscola e nun va mai misu 'n cursivu.
L'Unicode cumprenni u "simmùlu di l'angstrom" comu U+212B ('n nu browser avi l'aspettu di Å). Sempri 'n Unicode, u simmùlu assai simili a 'Å' s'avi da la junciuta di 'A' e '°' cu la cudifica U+00C5, 'n sistemi unix-like, ammaccannu AltGr+Shift+à secuitu dâ lettìra 'A'.

 Talìa puru 
Anders Jonas Ångström

Angstrom